open-index/open-wikipedia-markdown huggingface dataset:
Slimeveien (Oslo)

**Slimeveien** (1A-15, 2-10B) er en vei på Bjørndal i bydel Søndre Nordstrand i Oslo. Veien starter fra Ljabruveien og går oppover mot boligområdet Bjørndal og Åsland. Den går forbi Bjørnholt skole med Bjørndalshallen før den går forbi Bjørndal skole. Veien ender på toppen av Bjørndalsområdet, der den deler seg i Åslandhellinga, Åslandveien og Trollstien. 

På en måte deler Slimeveien Bjørndal i to, med boligområder på begge sider av veien. Veien trafikkeres av Ruters busslinjer 71(E), 73 og 77, som er busslinjene som frakter folk til og fra henholdsvis Mortensrud, Jernbanetorget, Helsfyr og Holmlia. Veien har navn etter gården Slime. Det meste av det som nå kalles Bjørndal, ligger på gården Slimes grunn. I Norske Gaardnavne antar Oluf Rygh at gårdsnavnet henger sammen med et bekkenavn i nærheten og at det stammer fra middelalderen. Det er i så fall beslektet med navn som Slemdal og Slemmestad. Det ble drevet gårdsdrift på (Nordre) Slime til i 1960-årene da Oslo kommune kjøpte gården for boligutbygging.   

## Referanser


## Litteratur
*
GP Ouest-France 2009

**GP Ouest-France 2009** var den 72. utgaven av rittet og ble syklet den 23. august 2009. Løypen bestod av en trasé som ble kjørt 12 ganger og som til sammen utgjorde 229 km med sykling. Dette var den femte sesongen rittet hadde ProTour-status. 

Et brudd med fem ryttere kom alene til mål og i den påfølgende spurten viste australske Simon Gerrans seg som den raskeste. 

## Resultat

### Plouay, 229 km
23-08-2009
Phacopteronidae

* *[[Cornegenapsylla]]*
* *[[Phacopteron]]*
* *[[Pseudophacopteron]]*

**Phacopteronidae** er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.

## Utseende
Phacopteronidae er små insekter. Hodet har to framskytende knøler i ansiktet som vanlig for sugere, men disse er lave og avrundede. Antennene er 10-leddete. Forvingene er avrundede til rektangulære, glassklare med markerte årer.

## Levevis
Mange av medlemmene i denne familien lever på planter i familien Meliaceae. Andre er knyttet til Anacardiaceae, Burseraceae, Sapindaceae og Apocyanaceae. Mange har frittlevende nymfer, men en del arter danner galler.

## Skadedyr
Arten *Cornegenapsylla sinica* har vært notert som et skadedyr på longan-trær.

## Utbredelse
Familien er utbredt i tropiske områder av Afrika, Asia og Amerika.

## Systematisk inndeling
Det er bare beskrevet ca. 50 arter, men man kjenner også mange hittil ubeskrevne.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Sugere, Psylloidea
**** familien Phacopteronidae
***** slekten *[[Cornegenapsylla]]* Li & Yang
***** slekten *[[Phacopteron]]* Buckton
***** slekten *[[Pseudophacopteron]]* Enderlein, 1921 – tallrike arter i Afrika

## Kilder
* Malenovsky, I. og Burckhardt, D. (2009) A review of the Afrotropical jumping plant-lice of the Phacopteronidae (Hemiptera, Psylloidea). Zootaxa 2086: 1-74. http://www.mapress.com./zootaxa/2009/f/z02086p074f.pdf
* Australian Faunal Directory, Phacopteronidae, med informasjon om arter som forekommer i Australia 
* Brown, R.G. og Hodkinson, I.D. (1988) Taxonomy and ecology of the jumping plant-lice of Panama (Homoptera, Psylloidea). 
http://books.google.no/books?id=gswUAAAAIAAJ&pg=PA168&lpg=PA168&dq=Phacopteronidae+Panama&source=bl&ots=7NrdMgwJ7i&sig=G60ecob8WnafstgaIzmzjHbFlhI&hl=no&ei=jweUSsDfL8vu-QaJ1oTzDQ&sa=X&oi=book_result&ct=result&resnum=1#v=onepage&q=Phacopteronidae%20Panama&f=false

## Eksterne lenker
*
Cataloniaoffensiven

**Cataloniaoffensiven** (spansk: *La Ofensiva de Cataluña*; katalansk: *La Ofensiva de Catalunya*) var en større offensiv under den spanske borgerkrigen. Nasjonalistene startet sin offensiv mot Catalonia, som var et av de få gjenværende republikanske områdene i Spania, inkludert hovedstaden Barcelona, 23. desember 1938. 

I Catalonia hadde anarkistene stått særlig sterkt, og under borgerkrigen ble området preget av kamper mellom rivaliserende republikanske fraksjoner. 

Nasjonalistenes angrep var seksdelt, med separate kolonner som angrep fra Pyreneene til Ebro, og de erobret fort hele regionen. De inntok Les Borges Blanques, omringet Tarragona og kom helt fram til Barcelonas utkant. 

Den republikanske regjeringen flyktet fra Girona til Barcelona, selv om de fortsatte å forsvare førstnevnt by. Tarragona ble erobret 14. januar, Barcelona 26. januar og Girona. Den franske grensa hadde blitt stengt av Franco innen 10. februar 1939, da de siste gjenværende motstandslommene hadde blitt knust.
Enneadekagon

I geometri, er en **enneadekagon** en polygon med 19 sider og vinkler. Den er også kjent som **enneakaidekagon** eller en **nonadekagon**.

Radiusen av omsirkelen til den vanlige enneadekagonen med en sidelengde på *t* er 
:  R=\frac{t}{2} \csc \frac {180}{19} (vinkel i grader)

## Eksterne lenker
*
Bergen Ultra

**Bergen Ultra** er et ultraløp som arrangeres av BFG Fana.

Løpet har blitt arrangert siden 1990, og frem til 2005 hadde løpet tittelen *Trolløpet*. Det er 2 distanser som arrangeres; 63&nbsp;km og 100&nbsp;km.

I 1991 omkom maratonløperen Jon Henden i en trafikkulykke på vei til deltakelse *Troll-løpet*. Han var da den norske løperen med flest gjennomførte maratonløp (197).

## Vinnere

 = NM-status

 I flere år på 90-tallet ble det benyttet for kort løype og dette har dermed gjort det vanskelig å få resultatene med på offisielle statistikker.

## Eksterne lenker
*
Kim Peyton

**Kimberley Marie Peyton McDonald** (født 26. januar 1957 i Hood River, Oregon, død 13. desember 1986 i Stanford, California) er en amerikansk tidligere svømmer som under Sommer-OL 1976, i Montréal var med på å vinne gullmedalje på 4x100&nbsp;m frisvømming stafett for USA. Hun vant også tre individuelle og to stafett-gull under Panamerikanske leker i 1971, i Cali, og 1975, i Mexico by. Peyton ble tatt opp i «*Oregon Sports [[Hall of Fame]]*» i 1989, tre år etter at hun døde av hjernesvulst, 29 år gammel.

## Referanser


## Eksterne lenker
*
Roger Ingebrigtsen

**Roger Ingebrigtsen** (født 8. september 1966) er en norsk politiker (Ap) og journalist fra Tromsø. Han var fra 2009 til 2012 statssekretær i Jens Stoltenbergs andre regjering. 

## Karriere utenfor politikk
Han var journalist i *[[Dagbladet]]* i 1991 og i ''VG'' fra 1996 til 1998. Ingebrigtsen var informasjonssjef ved Nasjonalt senter for samhandling og telemedisin i Tromsø fra 1998 til 1999, og ble nyhetsredaktør i ''Nordlys'' i 1999. Han var kommunikasjonssjef i TFDS/Hurtigruten fra 2001 til 2003, og var strategi- og kommunikasjonssjef for OL-selskapet Tromsø 2018 fra 2007 til 2009. Han har vært styreleder for Nordnorsk Symfoniorkester fra 2009. I 2013 ble han ansatt som PR-rådgiver i kommunikasjonsbyrået JKL.

## Politisk karriere
Ingebrigtsen var politisk rådgiver for Arbeiderpartiets stortingsgruppe fra 1989 til 1991, og politisk rådgiver for Gunnar Berge i Kommunal- og regionaldepartementet fra 1992 til 1996 i Regjeringen Gro Harlem Brundtland. 

Roger Ingebrigtsen var statssekretær i Kulturdepartementet for Ellen Horn mens hun var kulturminister i perioden 2000–2001. Han var fylkesråd for kompetanse og utvikling i Troms fra 2003 til 2006 i fylkesrådet under Arbeiderpartiets Paul Dahlø. Han var leder for Tromsø Arbeiderparti fra 2006 til 2010.

Han ble 20. oktober 2009 statssekretær i Helse- og omsorgsdepartementet for statsråd Anne-Grete Strøm-Erichsen, og var fra 18. juni 2010 til september 2012 statssekretær for Grete Faremo i Forsvarsdepartementet.
Han ble statssekretær for statsråd Trond Giske i Nærings- og handelsdepartementet 21. september 2012. 

30. november 2012 trakk Ingebrigtsen seg fra vervet som følge av at en «seksuell relasjon» til en 17 år gammel jente  i partiet fra 2004 ble kjent. Dette ble kunngjort på Ingebrigtsens Facebook-profil.
Han trakk seg samtidig som kandidat ved stortingsvalget i 2013, der han og Martin Henriksen konkurrerte om førsteplassen på Troms Arbeiderpartis liste. Det var Henriksens daværende samboer, Tonje Brenna, som var varsler i saken.

## Privat
Roger Ingebrigtsen er sønn av den avdøde *Nordlys*-journalisten Karl Ingebrigtsen.

## Referanser


## Eksterne lenker
* 
*
Kirkelatin

**Kirkelatin**, også kjent som *middelalderlatin*, er den kirkelige varianten av det språket som opprinnelig ble benyttet i Romerriket. Selv om språket latin gikk ut av bruk, fortsatte det imidlertid å ha stor betydning i vitenskapelige miljøer – og særlig blant teologene.

Den romerske (vestlige) riten innen Den katolske kirke brukte utelukkende latin som sitt liturgiske språk inntil 2. Vatikankonsil (1962–65). Det brukes fortsatt til en viss grad i liturgien i mange land, hvor enten hele eller deler av messen er på latin. Det er i sistnevnte tilfelle vanlig å ha faste messeledd som Gloria, Sanctus og trosbekjennelsen på latin. Også Fadervår, salmene og prefasjonsdialogen kan være på latin. 

Kirkelatin er fremdeles det formelle språket i Den katolske kirke, og dermed det offisielle språket i Vatikanet.

## Eksterne lenker
* Om latin hos bibel.no
Wendy Boglioli

**Wendy Lou Lansbach Boglioli** (født 6. mars 1955 i Merrill, Wisconsin) er en amerikansk tidligere svømmer som under Sommer-OL 1976, i Montréal, var med på å vinne 4x100&nbsp;m frisvømming stafett for USA. Under de samme lekene tok hun også bronsemedalje på 100&nbsp;m butterfly.

## Referanser


## Eksterne lenker
*
PASW (andre betydninger)

**PASW** kan referere til:

* **PASW**, ICAO flyplasskode for Skwentna Airport, Skwentna, Alaska, USA
* PASW Statistics, opprinnelig SPSS Statistics, en programvarepakke for statistiske beregninger
Jenna Johnson

**Jenna Leigh Johnson** (født 1967) er en amerikansk tidligere svømmer som under Sommer-OL 1984, i Los Angeles var med på å vinne gullmedalje på 4x100&nbsp;m frisvømming stafett for USA. Under de samme lekene tok hun også sølvmedalje på 100&nbsp;m butterfly. Under langbane-VM 1986, i Madrid, tok hun tre sølvmedaljer på 100&nbsp;m frisvømming, 4x100&nbsp;m frisvømming og 4x100&nbsp;m medley stafett. I tillegg har Johnson to gullmedaljer fra sommer-Universiaden 1985, i Kobe, samt fire gullmedaljer, en sølvmedalje og to bronsemedaljer fra Panamerikanske leker i perioden 1985–1989.

## OL-medaljer
*  1984  Los Angeles -  **Gull** i svømming, 4 x 100 m fri damer  USA
*  1984  Los Angeles -  Sølv i svømming, 100 m butterfly damer  USA

## Referanser


## Eksterne lenker
*
Parfymeri

**Parfymeri** er en virksomhet som er spesialisert innen salg av kosmetikk.

Parfymerier selger normalt produkter for hud og hår, og noen selger også helsekost-produkter og reseptfrie medisiner.

Større parfymerikjeder i Norge er Vita, Parfymelle og Esthetique.
Françoise Mbango Etone

**Françoise Mbango Etone** (født 14. april 1976 i Yaoundé) er en friidrettsutøver fra Kamerun som konkurrerer i tresteg.

Etones første mesterskap var VM 1999 i Sevilla, der hun ikke kvalifiserte seg til finalen. Hun deltok også ved Sommer-OL 2000 i Sydney der hun ble nummer 10. Den første mesterskapsmedaljen kom under VM 2001 i Edmonton, der tok hun sølvmedaljen etter Tatjana Lebedeva. I 2002 ble hun nummer to i samveldelekene og vant i tillegg gull i det afrikanske mesterskapet. I VM 2003 tok hun igjen sølv, denne gangen hoppet hun over 15 meter for første gang (15,05), men måtte nok en gang se seg slått av Lebedeva.

Under OL 2004 i Athen satte Etone ny personlig rekord i finalen med 15,30. Dette holdt til olympisk gull, fem centimeter foran hjemmefavoritten Hrysopiyi Devetzi. Lebedeva, som allerede hadde blitt olympisk mester i lengde, tok bronsemedaljen.

Tidlig i 2008 ble Etone afrikansk mester i tresteg. Under Beijing-OL 2008 forsvarte Etone gullet fra Athen etter et lengstehopp på 15,39 meter, 11 centimeter fra verdensrekorden.

## Referanser


## Kilder
* Fakta på IAAFs nettsted

## Eksterne lenker
*
Carrie Steinseifer

**Carolyn «Carrie» Lynne Steinseifer** (født 1968) er en amerikansk tidligere svømmer som under Sommer-OL 1984, i Los Angeles vant to gullmedaljer på 100&nbsp;m frisvømming og 4x100&nbsp;m frisvømming stafett. Steinseifer har også fire gullmedaljer fra Pan Pacific Championships i 1989, i Tokyo, samt fire gullmedaljer fra Panamerikanske leker i 1983, i Caracas, og 1987 i Indianapolis.

## OL-medaljer
*  1984  Los Angeles -  **Gull** i svømming, 100 m fri damer  USA
*  1984  Los Angeles -  **Gull** i svømming, 4 x 100 m fri damer  USA

## Referanser


## Eksterne lenker
*
Jill Sterkel

**Gillian Ann Sterkel** (født 1961) er en amerikansk tidligere svømmer som under sommer-OL 1976, i Montréal, og under sommer-OL 1984, i Los Angeles, var med på å vinne gullmedalje på 4x100&nbsp;m frisvømming stafett for USA.

Hun deltok også under sommer-OL 1988, og vant da bronsemedalje på 50&nbsp;m frisvømming og 4x100&nbsp;m frisvømming stafett. Hun var også med blant svømmerne som var tatt ut til sommer-OL 1980 i Moskva, men ettersom daværende president i USA, Jimmy Carter, boikottet lekene i Moskva, ble det ingen deltakelse på Sterkel.

Ett år senere vant hun hele fem gullmedaljer under sommer-Universiaden i 1981 i Bukuresti.

Sterkel har i tillegg en gullmedalje to sølvmedaljer og to bronsemedaljer fra langbane-VM, samt fem gullmedaljer og to sølvmedaljer fra Panamerikanske leker.

## Referanser


## Eksterne lenker
*
Buckminsterfulleren

**Buckminsterfulleren** (også kalt fotballmolekylet) er en type karbon med formelen C60, hvor molekylene består av 60 karbonatomer i kuleform. Bindingene mellom atomene danner 12 femkanter og 20 sekskanter. Buckminsterfulleren er det minste fulleren hvor ingen femkanter berører hverandre; dette vil destabilisere strukturen.

Buckminsterfulleren har pga. sin form fått navn etter den amerikanske arkitekten Richard Buckminster Fuller som lanserte denne formen, den geodetiske kuppelen, mot slutten av 1940-tallet. På verdensutstillingen i Montréal i 1967 var USAs paviljong en slik kuppel. I 1985 arbeidet tre forskere (Harold Kroto, Robert Curl og Rick Smalley) ved Rice University i USA med å bombardere en karbonskive med laserstråler så den ble varmet opp flere titall tusen grader. Som resultat fikk de bl.a. klynger med C60-molekyler. Først i 2010 ble C60-molekylet oppdaget i verdensrommet.

Formen på C60-molekylet er også kjent fra lærfotballen.

## Se også
* Fulleren

## Referanser
Anne Arundell

**Anne Calvert**, baronesse av Baltimore, (født **Arundell** 1615 eller 1616, død 1649) var en engelsk adelsdame, datter av Thomas Arundell, 1. baron Arundell av Wardour, og hustru til Cæcilius Calvert, 2. baron av Baltimore, grunnleggeren av den engelske kolonien Maryland. Anne Arundel County i Maryland er oppkalt etter henne.

Hennes ekteskap til baronen av Baltimore ble inngått i 1628, da hun var 13 år gammel. Av de ni barna ekteparet fikk, levde kun tre til voksen alder, herunder Charles Calvert, 3. baron av Baltimore.

## Referanser
CrossFit

**CrossFit** er et varemerke, basert på treningsprogrammer laget av Greg Glassman i 1980-årene. Greg Glasman og ektefellen Lauren Janai opprettet CrossFit Inc. i 2020. Selskapet ble solgt til Eric Roza i 2020. 

CrossFit er en treningsform som er bygget på elementer fra høyintensiv trening, vektløfting, spensttrening, styrkeløft, turn, kettlebelltrening, calisthenics (trening med egen kroppsvekt), strongman og mange andre øvelser.   

Kristin Holte er Norges mest kjente CrossFit-utøver.   

## Referanser


## Eksterne lenker
*
Johann Christoph Bode

**Johann Joachim Christoph Bode** (født 16. januar 1731, død 13. desember 1793) var en tysk musiker, journalist, forlegger og embedsmann. I dag er han mest kjent som en ledende frimurer og lederen for Illuminatus-ordenen i dens siste dager. 

Bode ble frimurer i 1761, da han ble innviet i St Johanneslosjen Absalon til de tre brennesler i Hamburg. Gjennom frimureriet kom han i kontakt med Illuminatus-ordenen. 

Han ble rekruttert inn i ordenen av Adolf Franz von Knigge på et frimurerkonvent i Wilhelmsbad i 1782. Der steg han raskt i gradene, og etter at Adam Weishaupt og Knigge forsvant ut av ordenen etter at den ble forbudt av bayerske myndigheter i 1785, var Bode lederen for organisasjonen. Dette var han fram til sin død i 1793. Men med ham døde organisasjonen ut. 

I 1787 stiftet Bode «forbundet av tyske frimurere», en organisasjon som skulle fortsette å utbre Illuminatus-ordenens tanker. Organisasjonen lyktes aldri i dette, og var ordenens siste krampetrekninger. 

Særlig én episode i Bodes liv har vært grobunn for mange av konspirasjonteoriene som har blitt spunnet rundt Illuminatus-ordenen. I 1787 var han og et annet ordensmedlem på besøk i Paris hvor de møtte radikale franske frimurere. Man vet ingenting om hva det ble snakket om i dette møtet, men i teoriene om at ordenen stod bak den franske revolusjonen er dette et viktig punkt.

## Referanser


## Litteratur
* Øystein Sørensen: *[[Den store sammensvergelsen]]: Historien om det hemmelige selskapet Illuminatus og dets mange ugjerninger*, Aschehoug, Oslo, 2007. ISBN 978-82-03-23382-1 ss 69-70
Forfatterverktøy

Et **forfatterverktøy** er et dataprogram hvor man setter sammen ulikt innhold til en samlet multimediaproduksjon.

## Krav
Det stilles krav til et forfatterverktøy. Det skal være mulighet for å hente inn ulike typer innhold. I praksis vil det si mulighet for å hente inn filer av ulik type: bilde, lyd og video. Det bør også være mulighet for å skrive, lime inn og redigere tekst.

Et slikt verktøy bør også ha mulighet for å lage en grafisk design ved å kunne flytte, skalere og rotere de forskjellige elementene i forhold til hverandre, og for å kunne vise og forandre på elementer over tid. Det bør også ha programmeringsmuligheter for å lage interaktivitet samt mulighet for å publisere den ferdige multimediaproduksjonen.

Mange av dages programmer oppfyller alle disse kravene, mens andre programmer baserer seg kun på noen av disse mulighetene.
Eric Hutchinson

**Eric Hutchinson** (født 1980) er en amerikansk artist som både skriver og synger sine egne sanger. 

## Biografi

Hutchinson ble født i Washington D.C.,  og vokste opp i Takoma Park, Maryland. Han var elev ved Montgomery Blair High School og gikk på Emerson College i Boston, der han bodde omkring fire år før han så flyttet til Los Angeles. Hutchinson begynte å spille gitar i 1995, og fikk senere også piano i repertoaret. Når han spiller akustisk gitar, spiller han med begeistring, ofte mens han slår takter på strengene. Han sier han «burde tatt flere gitartimer», men sier han var «mer interessert i å spille og synge sanger jeg kjenner og liker bedre enn Hot Cross Buns ut av ei lærebok».

Hutchinson signerte med Madonnas Maverick Records, men plateselskapet ble nedlagt før albumet ble utgitt. Hutchinson spilte og ga alene ut albumet *[[Sounds Like This]]* i 2008. Albumet fikk ros fra sladderbloggeren Perez Hilton, noe som sendte den opp til topp 10-listen i iTunes Store, der den havnet som nummer 5 i september 2007, og det debuterte som nummer en på Billboard Heatseekers liste.

15. september 2008 spilte han sangen sin *Rock and Roll* på The Tonight Show med Jay Leno. Han har også spilt *Rock and Roll* på Jimmy Kimmel Live!, Late Late Show with Craig Ferguson og Late Night with Conan O'Brien. Den neste singelen *Ok It's Alright With Me* spilte han på The Tonight Show with Conan O'Brien den 24. juli 2009.

Sangen hans *Rock and Roll* ble brukt i filmen *[[Sisterhood of the Traveling Pants 2]]*, og ble også brukt som sang til finaleepisoden til 2008-serien av *[[Packed to the Rafters]]* som var det høyest rangerte australske showet i 2008. *'Rock and Roll* havnet på førsteplass på ARIA Australian Singles Chart og har vært platina i Australia. *Rock and Roll* har også solgt til gull i New Zealand og i Norge, og havnet som øverst på radiohitlisten i USA.

Hutchinson ble også kalt «AOL About To Pop»-artist, «Yahoo! Who's Next»-artist, «MSN One To Watch»-artist og «VH1 You Oughta Know»-artist.

## Referanser


## Eksterne lenker
* 
* 
*
Jiangyou

**Jiangyou** (kinesisk: 江油 ; pinyin: *Jiāngyóu*) er et byfylke i povinsen Sichuan i Folkerepublikken Kina. Det ligger under byprefekturet Mianyang.

Befolkningen var på  i 1999.

Jiangyou var hjemsted for dikteren Li Bai fra Tangdynastiets tid.

## Kulturminner
Yunyantempelet (*Yunyan si*, 云岩寺) og salpeterhulene på Laojun Shan (*Laojun Shan xiaodong yizhi*, 老君山硝洞遗址) fra Ming- og Qing-dynastiene ble i 1988 hhv. 2006 oppført på Folkerepublikken Kinas liste over kulturminner.

## Administrative enheter
**Subdistrikter:**
*Changgang (长钢街道), Wudu 武都长钢街道, Hanzeng (含增长钢街道), Huaping (华平街道).
**Storkommuner:**
*Zhongba (中坝镇), Taiping (太平镇), Sanhe (三合镇), Hanzeng (含增镇), Qinglian (青莲镇), Zhangming (彰明镇), Longfeng (龙凤镇), Wudu (武都镇), Dakang (大康镇), Xinan (新安镇), Zhanzhan (战旃镇), Shuanghe (双河镇), Yongsheng (永胜镇), Xiaoxiba (小溪坝镇), Hekou (河口镇), Zhonghua (重华镇), Houba (厚坝镇), Erlangmiao (二郎庙镇), Majiao (马角镇), Yanmen (雁门镇).
**Kommuner:**
*e Jiuling (九岭乡), Bayi (八一乡), Fangshui (方水乡), Xiping (西屏乡), Xiangshui (香水乡), Dayan (大堰乡), Dongxing (东兴乡), Beicheng (北城乡), Yixin (义新乡), Guanshan (贯山乡), Xinxing (新兴乡), Xinchun (新春乡), Dongan (东安乡), Tongxing (铜星乡), Wensheng (文胜乡), Zhongxing (重兴乡), Yunji (云集乡), Shiyuan (石元乡), Jingyuan (敬元乡), Luhe (六合乡), Fengshun (枫顺乡).

## Samferdsel
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.

## Referanser


## Eksterne lenker

* Hjemmeside  
* Beskrivelse
Karl Theodor av Bayern

**Karl Theodor av Bayern** (født 10. desember 1724 ved Brussel, død 16. februar 1799 i München) var fra 31. desember 1742 kurfyrste av Pfalz, som Karl IV. Han nedla i 1784 forbud mot frimurerloger i sitt land - altså i Kurpffalz. Fra 30. desember 1777 var han også kurfyrste av Bayern, her som Karl II. Han var også hertug av Jülich og Berg. Karl Theodor tilhørte huset Pfalz-Sulzbach, en linje innen huset Wittelsbach. Hans etterfølger som kurfyrste, Maximilian I av Bayern, ble den første konge av Bayern.

## Referanser


## Kilder
* «Karl Theodor (1724-1799), Kurfürst von der Pfalz und Bayern», Landschaftsverband Rheinland
* «Karl (IV.) Theodor», ADB NDB Deutsche Biografie
Dag Eilivsson

**Dag Eilivsson** var en norsk høvding på Bratsberg i Gjerpen rundt 1100. Han var gift med Ragnhild, datter at Skofte Ogmundsson. Dag var en av lendmennene til kong Magnus Berrføtt.

Sammen med sine menn fra Grenland, var Dag med Magnus Berrføtt på hærtoget til Vesterøyene i 1102–1103. Da kongen ble drept, var Dag blant de siste som forlot ham. Det blir også antatt at Dag var med Magnus' sønn Sigurd Jorsalfare på *Jorsalferden* i 1108–1111. 

Da Dag kom tilbake til Bratsberg etter ferdene, lot han bygge kryptkirken på Kapitelberget. Han grunnla også Gimsøy kloster, hvor hans datter Baugeid var den første abbedissen. Sønnen til Dag, Gregorius Dagsson, ble senere en av Norges mektigste lendmenn under kong Inge Krokrygg.

## Referanser


## Litteratur
*Helle, Eliassen, Myhre & Stugu: Norsk byhistorie, Pax forlag, Trondheim 2006
*Morkinskinna, oversatt av Kåre Flokenes. Dreyer bok, Stavanger 2004
*Snorre: Norges Kongesagaer, oversatt av Anne Holtsmark. Gyldendal, Oslo 1979
Salpeterhulene i Laojun Shan

**Salpeterhulene i Laojun Shan** (老君山硝洞遗址; pinyin: *Laojun Shan xiaodong yizhi*) fra Ming- og Qing-dynastiene ligger i Laojun Shan, et fjell i byfylket Jiangyou i den kinesiske provinsen Sichuan. I 2003 avdekket man i og rundt storkommunen Zhonghua (重华镇) en rekke steder der det ble produsert  våpenkrutt. Storkommunen omtales nå som «skytekruttets vugge» (火药之乡; *Huǒyào zhī xiān*).
 
Siden 2006 har disse stedene vært oppført på Folkerepublikken Kinas liste over kulturminner.

## Referanser


## Litteratur
**Da Qing lichao shilu Sichuan shiliao* 大清历朝实录四川史料 (Historisk materiale om Sichuan fra dokumentsamlingen *Qing shilu*), 2 bind, Dianzi keji daxue 1988
**(Daoguang) Long'an fuzhi* (道光)龙安府志 (web)

## Eksterne lenker
* Jiangyou Shi Zheng-Xie fuzhuxi Zhang Ruiguang diaoyan Laojun Shan xiaodong shenyi gongzuo 
* Laojunshan i fengjing yanbi de gulao wenming 
* Huoyao zhi xiang 
* Guoji guji yizhi zhuanjia kaocha Jiangyou xiaodong yizhi
Mutterlein

**«Mutterlein»** er en populær tysk sang med melodi og tekst av Gerhard Winkler og Fred Rauch. «Answer Me, My Love» er den engelske tittelen. Den engelske teksten var skrevet av Carl Sigman.

Sigman skrev den først som en religiøs sang (med *Answer me, Lord above* i første linje) som et spørsmål til Gud om hvorfor sangeren hadde mistet sin kjæreste. 

«Answer Me, My Love» ble en nummer én-slager på den britiske listen med Frankie Laine og David Whitfield i november 1953. Det var første gang i den britiske listehistorien at to versjoner av samme sang lå på toppen.

BBC forbød sangen på grunn av den «religiøse» teksten.  Sigman omskrev den, slik at sangeren henvender seg direkte til sin tapte kjæreste med tittelen «Answer Me, My Love». Whitfield spilte inn sangen på nytt med den nye teksten for å bli spilt på BBC Radio. Begge disse versjonene er utgitt på CD.

Den bestselgende versjonen av sangen ble spilt inn av Nat King Cole i 1954. Den ble utgitt som Capitol 2687. Platen nådde Billboard Best Seller-listen 24. februar 1954 og lå der i nitten uker med nummer seks som høyeste plassering.

I 2000 ble den utgitt av Joni Mitchell på albumet *Both Sides Now*. Den ble fremført på konsert (men ikke spilt inn på plate) av Bob Dylan i begynnelsen av 1990-tallet.

Blant de tallrike artistene som har spilt inn «Answer Me, My Love» på plate er Petula Clark (1968), Crichan & The Gamblers (utgitt på singlen Viking Records 45&nbsp;VR-301 i 1963), Bing Crosby, Engelbert Humperdinck, Ray Stevens (1968) samt Bryan Ferry.

## Norske versjoner
Knud Pfeiffer har skrevet en dansk tekst som én av de norske bygger på. Edgar Rufus samt Viggo Sandvik og Eldar Vågan har skrevet norske tekster. Pfeiffers versjon heter «Lille mor». Rufus' norske versjon bærer tittelen «Ikke gå». Sandviks og Vågans versjon heter «Hør på meg».

### Innspillinger

## Referanser
Wei-dynastiet

**Wei-dynastiet** (kinesisk: 魏; pinyin: *Wèi*, Wade-Giles: *Wei*; 220–265) var ett av de tre riker som oppstod i Kina da Han-dynastiet falt fra hverandre. Ettersom det også er andre *Wei*-dynastier og -stater i kinesisk historie, kan man for klarhets skyld omtale dynastiet som «Cao Wei». Kjerneområdene for Wei-riket var på den kinesiske sentralslette. Det omfattet ellers områder som svarer til de nåværende provinser Gansu, Hebei, Henan, Liaoning, Shaanxi, Shandong og Shanxi. Hovedstaden var Luoyang, som forut hadde vært det senere Han-dynastiets hovedstad.

Da det glapp for Han-dynastiets herskere, erobret Cao Cao det nordlige Kina. Han hadde vært kansler for den siste av Han-keiserne, Xian, og ble utnevnt i 213 til fyrste av Wei (魏公; *Wèi Gong*), og i 216 til prins/konge av Wei (魏王; *Wèi Wang*).

I 220 døde Cao Cao. Hans sønn og arving Cao Pi etterfulgte ham som konge av Wei og keiserlig kansler, men allerede samme år avsatte han keiser Xian og utropte seg selv til keiser av Wei-dynastiet. De sørlige krigsherrene Liu Bei og Sun Quan avviste dette nokså snart, og begge utropte seg selv til keisere. Liu Bei grunnla i 221 Shu Han (Shu-dynastiet) som etter egen selvforståelse var den direkte etterfølger av Han-dynastiet, og Sun Quan grunnla i 222 Wu-dynastiet.

Til å begynne med spilte Xiahou- og Cao-familien en viktig rolle i Wei, men etter hvert ble deres makt svekket, mens Sima-familien, som stilte med kansleren, ble stadig mer sentral. Opphavet til denne utviklingen er knyttet til Sima Yi, øverstkommanderende for Wei-hær. Han avverget med hell erobringstoktene fra rikene Wu og Shu; ingen av de fem nordekspedisjonene som Shu-kansler Zhuge Liang stod bak nådde sine mål. I 249 styrtet Sima Yi kansler Cao Shuang og ble selv regent for keiser Cao Mao. Demed la han grunnlaget for Sima-familiens makt.

Wei erobret Shu Han i 263. To år etter erklærte Wei-kansler Sima Yan den siste Wei-keiser Cao Huan for avsatt, og grunnla Jin-dynastiet.

* 

## Wei-dynastiets keisere

## Litteratur
*Rafe de Crespigny: *Generals of the South*, Canberra 1990
*John E. Hill: «The Peoples of the West from the Weilue* 魏略», i Yu Huan *魚豢*: *A Third Century Chinese Account Composed between 239 and 265.*, 2004. [http://depts.washington.edu/uwch/silkroad/texts/weilue/weilue.html  Draft annotated English translation] .
* [[Chen Shou]]: "[http://www.shuku.net/novels/history/csdsgz/sgz.html  Sanguo Zhi] "
* 
*
* [[Ge Jianxiong]], 中国人口史 (*History of the Population of China*) vol *'1'''. Shanghai: Fudan University Press, 2002. 
*
* 
*
*
*de Crespigny, Rafe. "To Establish Peace: being the Chronicle of the Later Han dynasty for the years 201 to 220 AD as recorded in Chapters 64 to 69 of the Zizhi tongjian of Sima Guang". Volume 2.  Faculty of Asian Studies, The Australian National University, Canberra. 1996. .

## Eksterne lenker
*
Pierre Albarran

**Pierre Albarran** (født 18. mai 1893 i Chaville i departementet Hauts-de-Seine i Frankrike, død 24. februar 1960 i Paris) var en fransk tennisspiller som deltok i De olympiske leker i 1920 i Antwerpen.

Albarran vant en olympisk bronsemedalje i tennis under OL i 1920 i Antwerpen. Han kom på tredjeplass i doubleturneringen sammen med Max Decugis.

Albarran var også en fremragende bridgespiller, han var med å vinne det europeiske lagmesterskapet i 1935 og han representerte Frankrike på det første verdensmesterskapet i bridge som ble arrangert i New York i 1935.

## OL-medaljer
* 1920  Antwerpen -  Bronse i tennis, double herrer (sammen med Max Decugis)

## Referanser


## Eksterne lenker
*
Robertino Loreti

**Robertino Loreti** også kjent som **Robertino** (født 22. oktober 1946 eller 1947 i Roma) er en italiensk sanger, skuespiller og tidligere barnestjerne.

Sist i 1950-årene og først i 1960-årene begeistret han et bredt publikum med sin følelselsladede guttesopran gjennom en rekke grammofoninnspillinger.

Robertino var sønn av en baker, og alt som lite barn underholdt han kundekretsen i bakeriutsalget med sang. Her ble han oppdaget og spilte som seksåring ved siden av Gino Cervi og Fernandel i en Don Camillo-Film.

På en kafé i Roma i 1960 ble han hørt av en ferierende dansk tv-produsents (Sejr Volmer-Sørensens) kone (Grethe Sønck) som var sanger.  Sørensen fikk ham til København for å opptre i dansk fjernsyn, og Robertino spilte her også inn en grammofonplate. Dette ble en suksess, og han gav senere ut flere plater og spilte i filmer. Han ble kjent i hele Europa og sang sanger som «Santa Lucia», «O sole mio», «Ave Maria», «La Paloma» og Brahms «Vuggesang». Sangen «Romantica» fikk 6 uker på toppen av VG-lista.

Som voksen turnerer Loretti fortsatt i Europa, USA og Russland og holder konserter. Han skal være spesielt populær i Russland.

## Referanser


## Eksterne lenker
* 
*
Élisabeth d’Ayen

**Élisabeth Pauline Sabine Marie d'Ayen Macready** (født 27. oktober 1898 i Maintenon, død 7. desember 1969 i Paris) var en fransk tennisspiller som deltok i de olympiske leker 1920 i Antwerpen. 

Élisabeth d'Ayen vant en olympisk bronsemedalje i tennis under OL 1920 i Antwerpen. Hun kom på tredjeplass i doubleturneringen for damer sammen med Suzanne Lenglen.

## OL-medaljer
* 1920  Antwerpen -  Bronse i tennis, double damer (sammen med Suzanne Lenglen)

## Referanser


## Eksterne lenker
*
Masaryk-universitetet

**Masaryk-universitetet** (på tsjekkisk: *Masarykova univerzita*) er det nest største universitetet i Tsjekkia. Det er oppkalt etter Tomas Masaryk, initiativtakeren til opprettelsen av universitetet og Tsjekkoslovakias første president. Universitetet ble grunnlagt i 1919, og ligger i byen Brno i regionen Mähren.

## Historie
Raskt etter grunnleggelsen ble universitet en viktig utdannings- og forskningsinstitusjon, og forble dette gjennom mellomkrigstiden. Samtidig var perioden preget av økonomisk usikkerhet og mangel på finansiering. Etter Tysklands annektering av Tsjekkoslovakia i 1939 ble universitetet stengt. Det ble gjenåpnet etter krigen, og byttet i 1960 navn til *Jan Evangelista Purkyne-universitetet i Brno*. På 1960-tallet opplevde universitetet på ny framgang, men perioden etter at landet ble invadert av land fra Warszawapakten i 1968 var preget av stagnasjon. Universitetet fikk tilbake sitt originale navn i 1990 etter at kommunistregimet var blitt styrtet året før. Tiden etter dette har vært preget av ny fremgang og utvidelse, mye takket være omfattende satsing fra myndighetenes side. En rekke nye fakulteter har blitt åpnet og byggingen av en ny campus ble påbegynt i 2002. De første ferdigstilte delene av denne ble tatt i bruk i 2005.

## I dag
Masaryk-universitetet har pr i dag (2009) omkring  studenter og over  ansatte. Disse er fordelt på ni fakulteter som består av over 200 avdelinger, institutter og klinikker. I 2008 søkte  personer om studieplass, det høyeste søkertallet i Tsjekkia dette året. Pr høsten 2010 studerer et tjuetalls nordmenn ved Masaryk-universitetet.

## Referanser


## Eksterne lenker
* 
* Fra UIOs nettsted
* Fra ANSAs nettsted
Ladislav Žemla

**Ladislav Žemla** (født 6. november 1887, død 18. juni 1955 i Praha) var en tsjekkoslovakisk tennisspiller som deltok i de olympiske leker 1920 i Antwerpen.

Žemla vant en olympisk bronsemedalje i tennis under Sommer-OL 1920 i Antwerpen. Sammen med Milada Skrbková kom han på tredjeplass i mixeddoubleturneringen.

## OL-medaljer
* 1920  Antwerpen -  Bronse i tennis, mixeddouble 

## Referanser


## Eksterne lenker
*
Louis Williquet

**Louis Williquet** (1894–1937) var en belgisk vektløfter som deltok i de olympiske leker 1920 i Antwerpen.

Williquet vant en olympisk sølvmedalje i vektløfting under OL 1920 i Antwerpen. Han kom på andreplass i den nest letteste klassen, lettvekt opp til 67,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 240,0 kilo, eller 17,5 kg mindre enn gullvinneren Alfred Neuland fra Estland. Vektløftkonkurransen besto av tre løft, rykk og støt med en hånd og støt med begge hendene. Det var 12 utøvere fra 10 nasjoner i lettvektklassen som ble avviklet 29. august 1920. 

## OL-medaljer
* 1920  Antwerpen -  Sølv i vektløfting, lettvekt

## Referanser


## Eksterne lenker
*
Giurgiu (by)

**Giurgiu** er hovedstaden i Giurgiu fylke, Romania, i landskapet Valakia. Byen ligger på flatlandet og i våtmarksområder på Donaus venstre bredd, rett overfor den bulgarske byen Ruse på motsatt bredd. Giurgiu ligger 490,5 kilometer fra Donaus utløp ved Sulina. 

Tre øyer ligger mellom byen og elven. Den største av dem, Smarda verner om byens havn. Det rike jordbruksområdet mot nord krysses av jernbanelinjen til București. Da jernbanen ble åpnet i 1869 var det som den første i landet. Etter åpningen ble den forlenget ut på øya Smarda. Giurgiu eksporterer tømmer såkorn, salt og petroleum og importerer kull, jern og tekstiler. 

Vennskapsbroen Giurgiu-Ruse krysser elven i utkanten av byen. Sovjetunionen bidro i perioden 1952 til 1954 til å bygge broen over til Ruse i Bulgaria.

## Befolkning
I henhold til folketellingen i 2007 bodde det 68 923 personer i byen, mot 69 345 i 2002. Tilsvarende tall var i 1900 13 977 og i 1930 30 348 personer

## Historie
Giurgiu ble trolig grunnlagt i det fjortende århundret som en havn ved Donau for forretningsmenn fra Genova. De etablerte også en bank og handlet i silke og fløyelsstoffer. Byen oppkalte de etter Genovas skytshelgen, San Giorgio (Sankt Georg). 

Byen er i kjente kilder første gang nevnt i Codex Latinus Parisinus i 1395 under Mircea I av Valakias regjeringstid. Den ble erobret av det osmanske riket i 1420 for å kunne kontrollere trafikken langs Donau. Osmanene kalte byen for Yergöğü, avledet av *yer* (jord) og *gök* (himmel) antakelig fordi dette liknet på uttalen av (San) Giorgio.

Som festningsby opptrer Giurgiu ofte i krigene for å beherske Donaus nedre løp. Særlig gjaldt dette under Mihai Viteazul (1593&ndash;1601) og i hans kamp mot tyrkerne. Senere var byen sentral i de russisk-tyrkiske krigene. Byen ble brent i 1659. I 1829 da festningsverkene endelig ble ødelagt, var det eneste gjenværende for byens forsvar en festning på Sloboziaøya, knyttet til fastlandet med en bro.

## Bilder

GiurgiuCathedral2.JPG|Theotokoskatedralen
Primaria giurgiu.JPG|Rådhuset
Judecatoria giurgiu.JPG|Tinghuset
Turn giurgiu.JPG|Klokketårnet


## Referanser


## Eksterne lenker
*
Pietro Bianchi (vektløfter)

**Pietro Ubaldo Bianchi** (født 14. mars 1895, død 21. mai 1962) var en italiensk sportsutøver som deltok under de olympiske leker 1920 i Antwerpen.

Bianchi vant en olympisk sølvmedalje i vektløfting under OL 1920 i Antwerpen. Han kom på tredjeplass i vektklassen mellomvekt opp til 75 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Bianchi løftet sammenlagt 235,0 kilo, like mye som bronsevinneren Albert Pettersson og ti kilo mindre enn gullvinneren Henri Gance. Vektløftkonkurransen besto av tre løft, rykk og støt med en hånd og støt med begge hendene. Det var ti utøvere fra sju nasjoner i mellomvektklassen som ble avviklet 30. august 1920.

## OL-medaljer
*  1920  Antwerpen -  Sølv i vektløfting, mellomvekt  Italia

## Eksterne lenker
*
OpenOffice.org Impress

**Apache OpenOffice Impress** (tidligere OpenOffice.org Impress) er presentasjonsdelen av Apache OpenOffice-programvaren.

Den brukes til å lage fine presentasjoner. Den ligner Microsofts utgave av PowerPoint.

## Filtyper
Impress kan lagre presentasjoner under filtypene
*.odp ODF-presentasjon
*.otp ODF-presentasjonsmal
*.sxi OpenOffice.org 1.0 presentasjon
*.sti OpenOffice.org 1.0 presentasjonsmal
*.ppt Microsoft PowerPoint 97/2000/XP
*.pot Microsoft PowerPoint 97/2000/XP-mal
*.sda StarDraw 5.0 (OpenOffice.org Impress)
*.sdd StarDraw 3.0 (OpenOffice.org Impress)
*.vor Starlmpress 5.0
*.uop Unified Office Format presentation
*.odg ODF-tegning

## Referanser


## Eksterne lenker
*
Ebba D. Drolshagen

**Ebba D. Drolshagen** (født 11. oktober 1948 i Büdingen i Hessen) er en tysk oversetter og forfatter.

Ebba D. Drolshagen ble født i Büdingen, men tilbrakte sine første leveår i Ålesund. Hun har norsk mor og tysk far. Hun studerte lingvistikk i Frankfurt am Main og Chicago. Siden 1985 har hun oversatt fag- og skjønnlitteratur fra engelsk, norsk og dansk til tysk. Fra norsk har hun bl.a. oversatt flere av Edvard Hoems bøker. I 1987 utga hun sin første bok. Drolshagen bor i Frankfurt am Main og i Oslo.

Hun har bl.a. skrevet flere bøker om den andre verdenskrig og etter 10 år kom boken hun ga ut i Tyskland i 1998 ut på norsk med tittelen *De gikk ikke fri. Kvinnene som elsket okkupasjonsmaktens soldater*.

## Biografi
* 1987 – *Der melancholische Garten. Der Frankfurter Hauptfriedhof und seine Grabdenkmäler im 19. Jahrhundert*, Fricke Verlag. Frankfurt am Main.
* 1995 – *Des Körpers neue Kleider*. Wolfgang Krüger Verlag, Frankfurt am Main. 
* 1998 – *Nicht ungeschoren davonkommen. Das Schicksal der Frauen in den besetzten Ländern, die Wehrmachtssoldaten liebten*. Med forord av Klaus Theweleit. Hoffmann und Campe, Hamburg. 
* 2005 – *Wehrmachtskinder. Auf der Suche nach dem nie gekannten Vater*. Droemer Verlag. München.
* 2006 – *Der Melancholische Garten. Ein Spaziergang über den  Frankfurter Hauptfriedhof*. (Nyutgivelse på Verlag Heinrich & Hahn. Frankfurt am Main.)
* 2007 – *Ich will aussehen wie ich selbst. Nur schöner*. Droemer Verlag.  München.
* 2007 – *Gebrauchsanweisung für Norwegen*. Piper. München.
* 2009 – *Der freundliche Feind. Wehrmachtssoldaten im besetzten Europa*. Droemer Verlag. München.

**På norsk:**
* 2009 – *De gikk ikke fri. Kvinnene som elsket okkupasjonsmaktens soldater*. Oktober forlag, ISBN 978-82-495-0592-0
* 2012 – *Den vennlige fienden. Wehrmacht-soldater i det okkuperte Norge*, oversatt av Oliver Møystad, Spartacus Forlag, ISBN 978-82-430-0616-4

## Referanser


## Eksterne lenker
* Forfatterpresentasjon hos Oktober forlag
Louis Bernot

**Louis Bernot** (1896–1975) var en fransk vektløfter og bryter som deltok i de olympiske leker 1920 i Antwerpen.

Bernot vant en olympisk sølvmedalje i vektløfting under OL 1920 i Antwerpen. Han kom på andreplass i den tyngste klassen, tungvekt over 82,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Bernot løftet sammenlagt 255,0 kg, ti kilogram mindre enn gullvinneren Filippo Bottino fra Italia og fem mindre enn Joseph Alzin fra Luxembourg som fikk sølv. Vektløftkonkurransen besto av tre løft, rykk og støt med en hånd og støt med begge hendene. Det var seks utøvere fra fem nasjoner i tungvektklassen som ble avviklet 31. august 1920.

## OL-medaljer
* 1920  Antwerpen -  Bronse i vektløfting, tungvekt

## Referanser


## Eksterne lenker
*
Trælnes

**Trælnes** er ei bygd i utkanten av Brønnøy kommune på grensen mot Sømna kommune og like ved Berg.

Fjellet Trælneshatten ligger rett opp fra bygda og er et yndet turmål.
Heikki Kähkönen

**Heikki Kähkönen** (født 26. desember 1891 i Rääkkylä, død 30. juni 1962 i Imatra) var en finsk bryter som deltok i de olympiske leker 1920 i Antwerpen.

Kähkönen vant en olympisk sølvmedalje i bryting under OL 1920 i Antwerpen. Han kom på andreplass i klassen fjærvekt i gresk-romersk stil. Finalen  tapte han til sin landsmann Oskari Friman. Det var 21 brytere fra tolv nasjoner i denne vektklassen som ble avviklet i perioden 16. til 20. august 1920.

## OL-medaljer
* 1920  Antwerpen -  Sølv i bryting, fjærvekt gresk-romersk stil  Finland

## Eksterne lenker
*
Helsekost

**Helsekost** er en betegnelse som brukes for en gruppe produkter, et spesielt kostregime, eller et helsemessig riktig kosthold. 

Oftest brukes betegnelsen om de varer som helsekostbransjen selger, via helsekostbutikker, apotek, dagligvareforretninger, og på postordre. Helsekost i denne sammenheng er naturmidler som kan ha helseeffekt, samt kosttilskudd som vitaminer og mineraler. 

Helsekost kan også betegne et godt helsemessig riktig kosthold, med godt sammensatte næringsgrupper, og med lavt innhold av sukker og fett.

Betegnelsen helsekost kan også forbindes med produkter der den vitenskapelige beviste effekten har vært gjenstand for debatt. Debatten har særlig blomstret opp på bakgrunn av at omsetningen av helsekost-produkter har økt massivt, og markedet har vært dominert av få større aktører, slik som Proteinfabrikken og Gressmann by Monty.  

## Referanser


## Eksterne lenker
* Norsk opplysningskontor for helsekost
Frithiof Svensson

**Konrad Martin Fritiof Svensson** (1896–1961) var en svensk bryter som deltok i de olympiske leker 1920 i Antwerpen og 1924 i Paris.

Svensson vant en olympisk bronsemedalje i bryting under OL 1920 i Antwerpen. Han kom på tredjeplass i klassen fjærvekt i gresk-romersk stil bak de finske bryterne Oskari Friman og Heikki Kähkönen. Det var 21 brytere fra tolv nasjoner i denne vektklassen som ble avviklet i perioden 16. til 20. august 1920. 
## OL-medaljer
* 1920  Antwerpen -  Bronse i bryting, fjærvekt gresk-romersk stil  Sverige

## Eksterne lenker
*
Arthur Lindfors

**Arthur Richard Lindfors** (født 17. mars 1893 i Borgå, død 21. september  1977 i Borgå)  var en finsk bryter som deltok i de olympiske leker 1920 i Antwerpen og 1924 i Paris.

Lindfors vant en olympisk sølvmedalje i bryting under OL 1920 i Antwerpen. Han kom på andreplass i klassen mellomvekt (75,0 kg) i gresk-romersk stil. I finalen tapte han mot  svenske Carl Westergren. Det var 23 brytere fra tolv nasjoner i denne vektklassen som ble avviklet i perioden 16. til 20. august 1920. 

Fire år senere, under Sommer-OL 1924 i Paris vant han sin andre olympiske sølvmedalje i bryting i gresk-romersk stil.

## OL-medaljer
* 1920  Antwerpen -  Sølv i bryting, mellomvekt gresk-romersk stil  Finland
* 1924  Paris -  Sølv i bryting, mellomvekt gresk-romersk stil  Finland

## Eksterne lenker
*
Slaget ved Marengo

**Slaget ved Marengo** fant sted 14. juni 1800 på Marengosletta utenfor Alessandria i det nåværende Piemonte i Italia. Det stod mellom en østerriksk styrke på 30 000 mann og en fransk styrke under Napoléon Bonaparte på 28 000 mann. Slaget endte med seier for Bonaparte og åpnet veien til Milano. Østerrike ble etter nederlaget tvunget til å oppgi sitt herredømme over store deler av Italia. Seieren sikret også Napoléons politiske posisjon i Paris som førstekonsul av Frankrike i kjølvannet av hans statskupp året før.

## Kulturelt ettermæle
Handlingen i Giacomo Puccinis opera *[[Tosca]]*  er lagt til Roma tre dager etter slaget ved Marengo, dvs. den tiden det tok innen nyheten om Napoléons seier nådde Roma. Konflikten mellom papistene (tilhengere av det pavelige primatet) og republikanere er en viktig del av handlingsgangen. Tosca hadde premiere i *Teatro Costanzi* i Roma 14. januar 1900.

En annen kulturell referanse til slaget er «Kylling Marengo», som har fått navn etter slaget. Ifølge historien skal noen lokale høns vært eneste egnede matkilde tilgjengelig for Napoleon for å feire den overraskende seieren. Disse skal ha blitt tilberedt på brystplaten til en kyrassér siden det franske feltkjøkkenet hadde gått tapt i slaget. En alternativ forklaring er at en restaurant døpte en matrett til ære for Napoléons seier i slaget.

## Referanser


## Litteratur
* Benoît, Jérémie (2000): *Marengo: Une victoire politique*. Réunion des Musées Nationaux. ISBN 2711840107
Guipúzcoafelttoget

**Guipúzcoafelttoget** var en aksjon tidlig i den spanske borgerkrigen hvor de nasjonalistiske styrkene erobret den nordlige provinsen Guipúzcoa i Baskerland fra den andre spanske republikk. På denne måte ble de kystområdene som var kontrollert av republikken ut mot Biscayabukta, med provinsene Bizkaia, Cantabria og Asturias, ytterligere isolert fra de øvrige områdene kontrollert av republikken, og denne isolasjonen ble sikret for nasjonalistene. Dette dannet utgangspunktet for nasjonalistenes erobring av det resterende nordområdet under kampene i Nord-Spania det kommende året.

Under felttoget rykket Emilio Mola fram til grensebyen Irún mot Frankrike, og slik avskar området for forsyninger og evakuering over grensen, deretter rykket han mot San Sebastián for slik å sikre og knytte de beleirede opprørsstyrkene i byen til Nasjonalist-Spania. Forsøket på å komme de beleirede opprørssoldatene til unnsetning i San Sebastián mislykket i første omgang, og nasjonalistene vendte da oppmerksomheten mot Irún. Kampene om Irún ble innledet 19. august og falt etter voldsomme kamper og bombardement 5. september. Dette var den kritiske del av felttoget, og seieren her sikret seieren for nasjonalistene i felttoget. 

13. september falt San Sebastián etter et nytt angrep fra nasjonalistene, og disse rykket deretter videre fram i retning mot Bilbao, men ble her stanset av republikkens styrker.
Kunoy (bygd)

**Kunoy** (, dansk: *Kunø*) er en bygd på Færøyene. Den ligger på vestkysten av øya Kunoy, som den har sitt navn fra, og er administrasjonssentrum i Kunoyar kommuna. 1. januar 2009 hadde Kunoy 84 innbyggere, mot 49 i 1985.

## Historie
Bygda Kunoy er første gang nevnt i Hundebrevet. Et sagn fra bygda forteller at det høyt oppe på øya Kunoy ligger en planke fra Noas ark. Det vokser muslinger og små konkylier på den. Folk som har gått seg ville i tåken har sett planken, men ingen som har lett etter den har noensinne funnet den. I 1867 ble Kunoyar kirkja reist. For å kunne finansiere kjøpet av altertavle og lysekrone ble man enige om at hver båt skulle gi én fisk til kirken etter hver fisketur. Nabobygda Haraldssund på østkysten er sannsynligvis eldre enn Kunoy, mens Skarð i dag er avfolket. Tidligere var postbåten fra Klaksvík den eneste forbindelsen til omverdenen. Det ble først veiforbindelse mellom Kunoy og Haraldssund i 1988, da en tunnel ble sprengt ut gjennom fjellene, og videre en veidemning over fra Haraldssund til Borðoy. Dette la grunnlaget for at de fleste av Kunoys innbyggere i dag kan arbeide i Klaksvík.


Fil:Kunoy 21-05-08.jpg|Kunoy fra sjøen
Fil:Kunoy, Faroe Islands (5).JPG|Kunoy og Kalsoy
Fil:Kunoy, Faroe Islands (3).JPG|Kunoyar kirkja


## Referanser


## Eksterne lenker
* 
* Kunoy på *faroeislands.dk*
Mjellem & Karlsen Verft

**Mjellem & Karlsen Verft** var et norsk skipsverft med hovedkvarter i Bergen. Verftet ble etablert i 1891 i strøket Møhlenpris ved Puddefjorden. Verftet spesialiserte seg på bygging av mindre dampskip av jern, og hadde også serviceverksted. I 1894 ble Møhlenpris Mekaniske Verksted overtatt, og i 1962 overtok de Marineholmen. I 1991 kjøpte Mjellem & Karlsen Bergen Mekaniske Verksted. I 2002 ble verftet kjøpt opp av investoren Carl Fredrik Seim (født 1973), og slått konkurs 5 uker senere og over 300 ansatte mistet jobben.

## Skip bygget ved Mjellem & Karlsen  Verft

## Referanser